OpenLLM-France/wikimedia huggingface dataset:
# Sukaldaritza liburua/Errezetak/Guakamolea

GUAKAMOLEA
MAHAIKIDEAK: 4 ANOA.

## Osagaiak

* Ahuakate heldua: 2.
* Tipulina: 1 xehatu.
* Txile freskoa xerra finetan: Gustuen arabera.
* Lima edo limoia: 2.
* Gatza.

## PRESTAKETA

* Ahuakateak erditik moztu, hezurra kendu eta pulpa atera eta zatitu. Hezurra ez bota.
* Almaiz batean edo katilu batean ahuakatea, tipulina eta txilea jarri eta xehatu egingo dugu.
* Amaitzeko lima zukuarekin eta gatzarekin puntuan jarriko dugu.
* Hezurrak bertan jarriko ditugu eta ahalik eta azkarren jan, bestela belztu egiten dira.

## AHOLKUAK

* Sardexkarekin egin ordez, irabiagailuarekin ere egin daiteke lan hau, osagaiak oso xehatuak nahi badituzu.
* Limaren ordez limoia ere erabil daiteke.
# Sukaldaritza liburua/Errezetak/Haragi betegaia

HARAGI BETEGAIA
MAHAIKIDEAK: 4

## OSAGAIAK

* Oliba olio birjina: 100ml.
* Tipula: 1 xehatu.
* Piper berdea: 1 xehatu.
* Baratxuria: 2 xehatu.
* Hegaluze edo arrai egosia: 500g.
* Tomate saltsa lodia: 200 ml.
* Arrautza egosia : 1 dado txikitan.
* Gatz.

## PRESTAKETA

* Kazola zabal batean olioa, tipula eta piper berdearekin su ertainean jarri.
* Barazkia sueztitu eta erdi eginik dugunean gehitu baratxuria, utzi elkarrekin goxatzen.
* Soberako olioa iragazi eta kendu.
* Gehitu tomatea eta elkarrekin kozinatu ongi lehortu arte.
* Hegalaburra edo arraina ( kontserbakoa bada, zuzenean erabili ) egosi minutu bat lurrunetan eta eskuekin birrindu.
* Pertz batean elkartu, barazkia tomatearekin, arrai birrindua, eta arrautza egosia.
* Gatzarekin ondu eta nahastu kontu handiz.

## AHOLKUAK

* Enpanada, enpanadillen, lasagna, kaneloi, ravioli ..... betegai moduan erabiltzen da.
# Sukaldaritza liburua/Errezetak/Pikillo piperrak odolkiz beteak

Errezeta-liburuaren parte.

## Osagaiak

4 LAGUNENTZAT
* 20 piper gorri
* Odolki bat (aurrez egosia)
* Oliba olio birjina
* Gurina
* 4 koilarakada irin
* 3/4 litro baserriko esne
* Ziazerba sorta bat
* Esne gaina
* Gatza

## Pausoak

1 Errezeta hau bi egunetan egingo dugu. Lehenik, lapiko bat berotzen jarri, olio zorrotada batekin, eta gurin koilarakada batekin. Lau koilarakada irin gehitu, nahastu, eta pixka bat egosten eduki ondoren, esnea gehituz joan, poliki-poliki —esnea aurrez beroa badago hobeto—. Gatz pitin bat bota, eta ondo nahasi, bexamel krematsua lortuko dugu.
2 Egosita daukagun odolkiari tripak atera, eta bexamela dugun lapikora gehitu. Bexamela hurrengo egun arte hozkailuan gorde.
3 Gaurko errezetarako erabiliko ditugun pikillo piperrak freskoak eta aurrez etxean erretakoak dira, garai honetan baitaude sasoirik onenean. Dena den, kontserbakoekin ere goxoa aterako da.
4 Beraz, piperrak hartu eta banan-banan odolki bexamelez bete, koilara txiki baten laguntzaz.
5 Labeko erretiluan, jarri bata bestearen ondoan, eta oliba olio zorrotada fin bat bota gainetik. Labea 160 gradutan berotzen jarri, eta, ondo beroa dagoenean, sartu erretilua piperrekin. Bost edo zazpi minutuz bertan eduki.
6 Bitartean, ziazerba krema prestatuko dugu. Horretarako, lapiko batean olio zorrotada bat ipini, eta, beroa dagoenean, ziazerba sorta gehitu.
7 Ondoren, esne gain basokada bat gehitu, eta guztia lau bat minutuz irakiten mantendu.
8 Piperrak labetik atera, banatu, eta ziazerba kremaz ongi busti.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/4
# Sukaldaritza liburua/Errezetak/Perrexil olio saltsa

PERREXIL OLIO SALTSA
MAHAIKIDEAK: 300 ml saltsa lortzeko.

## OSAGAIAK

* Baratxuria: 5 zuritu eta xehatu.
* Perrexila: Sorta txiki 1 xehatu.
* Oliba olio birjina: 250 ml.
* Gatza.

## PRESTAKETA

* Osagai guztiak, birrintzeko ontzi batean edo robot batean sartu, martxan jarri eta ongi birrindu.
* Tapa duen kristalezko ontzi txiki batean jaso.
* Nahi izatera, erabiltzeko garaian, limoi zukua edo ozpina gehitu diezaiokegu.

## AHOLKUAK

* Prestaketa ugari ( entsaladak, arrainak, haragiak, barazkiak...) ontzeko eta edertzeko erabiltzen da.
# Sukaldaritza liburua/Errezetak/Pikillo piper erregosia

PIKO EDO PIKILLO PIPER ERREGOSIA
MAHAIKIDEAK: 4

## OSAGAIAK

* Oliba olio birjina: 150 ml.
* Baratxuria: 4 xerratu.
* Pikillo piperra: 32.
* Salda zuria: 100 ml.
* Gatza.
* Azukrea.

## PRESTAKETAK

* Kazola zabal batean jarri oliba olioa baratxuriarekin sutan.
* Baratxuria gorritzen hasitakoan, zabaldu piperrak eta su baxuan jarri.
* Eduki modu horretan 10 minutuan, buelta eman eta eduki beste 10 minutu.
* Busti saldarekin kazola mugitzen dugun bitartean, saltsa pittin bat ligatu dadin.
* Amaitzeko, jarri puntuan gatz eta azukre pitin batekin.

## AHOLKUAK

* Kontu handiarekin buelta eman behar da, eta sardexka sartu gabe eman behar zaio buelta puska ez dadin.
* Azukrea azido zaporea leuntzeko izaten da, norberak erabaki dezake hori gustukoa duen.
# Sukaldaritza liburua/Errezetak/Pikilo piper erregosiak

PIKILLO EDO PIKO PIPER ERREGOSIAK
MAHAIKIDEAK: 4

## OSAGAIAK

* Oliba olio birjina: 150 ml.
* Baratxuria: 4 xerratu.
* Pikillo piperra: 32.
* Salda zuria edo ura: 100 ml.
* Gatza eta azukrea.

## PRESTAKETAK

* Kazola zabal batean jarri oliba olioa baratxuriarekin sutan.
* Baratxuria gorritzen hasi aurretik, zabaldu piperrak eta su baxuan jarri.
* Eduki modu horretan 10 minutuan, buelta eman eta eduki beste 10 minutu.
* Busti saldarekin kazola mugitzen dugun bitartean, saltsa pitin bat ligatu dadin.
* Amaitzeko, jarri puntuan gatz eta azukre pitin batekin.

## AHOLKUAK

* Kontu handiarekin eta sardexka sartu gabe eman behar zaio buelta puska ez dadin.
* Azukrea azido zaporea leuntzeko izaten da, norberak erabaki dezake hori gustukoa duen.
# Sukaldaritza liburua/Errezetak/Pilaf arroza

PILAF ARROZA
MAHAIKIDEAK:

## OSAGAIAK

* Basmati arroza: 200 g.
* Oliba olio birjina: 40 ml.
* Baratxuria: 2 xehatu.
* Perrexila: Sorta txiki bat xehatu.
* Salda zuria, barazki salda edo ura: 500 ml.
* Limoi zukua: 1.

## PRESTAKETA

* Piztu labea 200ºC-tan.
* Garbitu arroza ur gardena bihurtu arte.
* Kazola zabal batean jarri olioa, baratxuria eta perrexila.
* Sutan eduki eta baratxuria dantzan hasitakoan, gehitu arroza.
* Su ertainean eduki baratxuria kolore pitin bat hartzen duela ikusi arte.
* Busti saldarekin eta limoi zukuarekin, sua bizitu eta irakiten hasitakoan sartu labera 15 minutuz.
* Labetik atera, estalki bat jarri eta utzi bere horretan beste 10 minutu erabili aurretik.

## AHOLKUAK

* Arrain edo haragi plater desberdinen lagungarri moduan erabiltzen da.
* Bere horretan mokadu moduan jateko ere bai.
# Sukaldaritza liburua/Errezetak/Pesto saltsa

PESTO SALTSA
MAHAIKIDEAK : 4

## OSAGAIAK

* Pinazi txigortua: 50 g.
* Baratxuria: 1 xehatu.
* Perrexila: Sorta txiki 1 xehatu.
* Albaka: Eskukada 1 xehatu.
* Oliba olio birjina: 200 ml.
* Ura: 100 ml.
* Gazta parmesanoa edo Idiazabal: 90 g. birrindu.

## PRESTAKETA

* Motrailu batean birrindu baratxuria, pinazia, albaka eta perrexila, pasta bat lortu arte.
* Gehitu poliki-poliki nahasten dugun bitartean oliba olioa, ura eta gazta birrindua. Nahasi saltsa ongi bateratu arte.

## AHOLKUAK

* Edozein pasta motarekin nahastu behar badugu, sutatik kanpo egin beharko dugu.
# Sukaldaritza liburua/Errezetak/Pilaf arroza2

PILAF ARROZA
MAHAIKIDEAK: 4 .

## OSAGAIAK

* Basmati arroza: 400 g.
* Oliba olio birjina: 70 ml.
* Baratxuria: 4 xehatu.
* Perrexila: Sorta txiki 1 xehatu.
* Salda Zuria, barazki salda edo ura: 1 l.
* Limoi zukua: 1.

## PRESTAKETA

* Piztu labea 200ºC-tan.
* Garbitu arroza ura gardena bihurtu arte.
* Kazola zabal batean jarri olioa, baratxuria eta perrexila.
* Sutan eduki eta baratxuria dantzan hasitakoan, gehitu arroza.
* Su ertainean eduki baratxuria kolore pittin bat hartzen duela ikusi arte.
* Busti saldarekin eta limoi zukuarekin, sua bizitu eta irakiten hasitakoan, sartu labera 15 minutuz.
* Labetik atera, estalki bat jarri eta utzi bere horretan beste 10 minutu, erabili aurretik.

## AHOLKUAK

* Arrain edo haragi plater desberdinen lagungarri moduan erabiltzen da.
* Bere horretan ere jan daiteke.
* Limoia gehitzeak arroz sueltoagoa izaten laguntzen du.
# Sukaldaritza liburua/Errezetak/Pilaf arroza1

PILAF ARROZA

## OSAGAIAK

* Tipula: 1 xehatu.
* Apioa: 1 xehatu.
* Oliba olio birjina: 75 ml.
* Arroza: 400 g.
* Ezkaia edo estragoia.
* Salda zuria, barazki salda edo ura: 800 ml

## PRESTAKETA

* Ur gatzatua berotzen jarri.
* Labea 200ºC tara piztu.
* Arroza uretan garbitu.
* Barazkia xehatu.
* Barazkia olioarekin batera kazola batean sutan jarri.
* Goxaturik dugunean arroza, lurrin belarrak eta salda gehitu.
* 10 minutuz egosten eduki eta labera sartu beste 5 minutuz.
* Ontzia labetik atera, tapa jarri eta bere horretan beste 5 minutu eduki jan aurretik.

## AHOLKUAK

* Gurean normalean plater hau baratxuri eta perrexilarekin prestatzen da, tipula eta apioaren ordez.
* Normalean pilaf arroza beste osagaien lagungarri moduan erabiltzen da.
* Pilaf arroza labean sartzearekin, arroz sueltoago bat lortzen dugu.
# Sukaldaritza liburua/Errezetak/Petit-suisseak krema eta txokolate beroarekin

Errezeta-liburuaren parte. Petit-suisseak krema eta txokolate beroarekin

## Osagaiak

4 pertsonarentzako osagaiak:
* 250 zl. ur.
* 75 gr. gurin.
* 150 gr. irin.
* Gatz pitin bat.
* Azukre pitin bat.
* 4 arrautza oso.
* Litro erdi pastel krema.
* 200 gr. gozogintzako txokolate.
* 200 zl. esnegain.

## Pausoak

Petit-suisse opilen masa egiteko, lehenik lapiko batean ura ipiniko dugu, baita gurina, azukrea eta gatza ere.
Lapikoa sutan ipini, eta irakin arte edukiko dugu. Irakitean, sua itzali, eta dugun irin guztia bertara bota; dena ongi nahastu, bola bat osatu arte.
Gero, arrautza k gehituz joango gara; baina kontuz: banan-banan gehitu.
Ondoren, masa ondo nahastu. Jarraian, gozogintzan erabiltzen den mahuka batean sartu, eta labeko erretilu batean, txukun-txukun, bata bestearen ondoan bola txiki batzuk osatu.
Bitartean, labea berotzen jarri 170 graduan. Petit-suisseak osatu ditugunean, erretilua labean sartu, eta 20 bat minutu eduki eta gero labetik atera, epeltzen utzi. Bitartean txokolate krema egingo dugu.
Lapiko txiki batean esnegaina jarri berotzen, eta irakitean txokolatea gehitu. Etengabe mugitu, txokolate saltsa gozoa lortu arte. Gero, sutatik kendu.
Bukatzeko, petit-suisseak kremaz bete eta erretilu polit batean ipini ondoren, txokolatez bustiko ditugu geure gustura!

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/14
# Sukaldaritza liburua/Errezetak/Piko piper konfitatua

PIKILLO PIPER KONFITATUA
MAHAIKIDEAK: 4

## OSAGAIAK

* Oliba olio birjina: 400ml.
* Piko edo pikillo piper zuritu: 16 edo 32.
* Gatz lorea.

## PRESTAKETAK

* Kazola zabal batean jarri oliba olioa su baxuan.
* Murgildu olio honetan piperrak eta eduki modu honetara 30 minutu.
* Kontu handiarekin buelta eman eta beste 30 minutuz konfitatu.
* Piperrak bertatik kontu handiarekin atera, erraz puskatzen baitira.
* Platerean jarri eta gatzarekin ondu.

## AHOLKUAK

* Nafarroakoak ditugu gure lurreko piperrik gozoenak, bertako Pikillo, Piko edo Naxerano motak erabil ditzakegu modu honetan prestatzeko.
* Kontu handiarekin buelta eman, eta sardexkarekin zulatu gabe buelta eman, puska ez dadin.
* Denbora gehiagoan ere konfita dezakegu, baina betiere oso su baxuan eginez gero.
* Sobratutako olioak berriro piperrak egiteko edo beste prestaketa batzuetarako balioko digu.
# Sukaldaritza liburua/Errezetak/Piper morro erreak plantxan bakailao kokotxekin

Errezeta-liburuaren parte. Piper morro erreak plantxan bakailao kokotxekin

## Osagaiak

4 pertsonarentzako osagaiak:
* 3 baratxuri ale
* Piper morroak
* Kilo bat bakailao kokotxa fresko
* Oliba olio birjina
* Modena ozpina
* Tipulin bat
* Gatza
* Perrexil

## Pausoak

Labea berotzen jarri, eta erretilu batean piperrak sartu 25 bat minutuz, 200 gradutan. Bitartean, oliozpina prestatu. Horretarako, tipulin a txiki-txiki moztu, eta ontzi batera bota. Gatz pitin bat gehitu, eta, gero, hiru koilarakada modena ozpin, bederatzi koilarakada oliba olio eta perrexil xehatua gehitu. Nahastu, eta gorde.
Piperrak labetik atera, eta epeltzen utzi. Ondoren, pazientziaz azala eta haziak kendu. Tiratan moztu, eta gorde.
Zartagin zabal batean, olio zorrotada bat jarri, eta bertara baratxuri ale bat xaflatan moztua bota. Gorritzean, piper tirak gehitu, eta su oso motelean 10 bat minutuz erregosi. Bitartean, plantxa bat berotzen ipini, eta kokotxak bertan frijitu, hiru bat minutuz alde bakoitzetik. Gatz pitin bat eta olioa gehitu, eta piperrak ditugun zartaginera gehitzen joan.
Plater zabal batean piper pilotxoa egin, eta gainean kokotxak jarri. Bukatzeko, modena oliozpinaz ongi busti.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/16
# Sukaldaritza liburua/Errezetak/Pistoa

PISTOA ETA PISTO NAHASKIA
MAHAIKIDEAK: 4.

## OSAGAIAK

* Oliba olio birjina: 60 ml.
* Tipula: 1 dadotan.
* Pipermorro berdea: 1 dadotan.
* Pipermorro gorria: 1 dadotan .
* Kuiatxoa: 1, zuritu edo zuritu gabe dadotan.
* Madari-tomate: 2 zuritu, hazirik gabe eta dadotan.
* Gatza.
* Arrautza: 8.

## PRESTAKETA

* Kazola batean eta su ertainean olioa, tipula, piper gorria eta piper berdea sueztitu.
* Gorritzen hasitakoan, kuiatxoa gehitu eta su ertainean eduki egin arte.
* Tomatea gehitu, sua moteldu eta 20 minutuz kozinatu eta gatzarekin ondu.
* Nahaskia egiteko, 8 arrautzak kraskatu eta katilu batean jarri.
* Zartagin zabal batean eta su bizian ongi berotu pistoa, oso bero dagoenean arrautzak gehitu irabiatu gabe.
* Segundo batzuk utzi, sua itzali eta espatularekin dena nahasiko dugu. Kontu izan nahaskia gehiegi lehortu gabe.
* Erretilu batera atera.

## AHOLKUAK

* Pistoa normalean nahaski moduan edo beste plater batzuen hornigaia izan daiteke.
* Errezeta zaharrek ez dute piper gorririk ematen; horren ordez, piper berde gehiago gehituko genioke.
# Sukaldaritza liburua/Errezetak/Platano izozkia

PLATANO IZOZKIA

## OSAGAIAK

* Esnea: 750 ml.
* Esne-gaina: 200 m.
* Azukrea: 200 g.
* Gorringoa: 6.
* Platano pulpa: 400 g.

## PRESTAKETA

* Irakin esnea esne-gainarekin.
* Pertz batean gorringoak azukrearekin irabiatu eta gehitu esne beroa.
* Maria bainuan jarri eta hagatxoarekin nahasteari ez utzi.
* Maria bainuko urak ez du inoiz irakin behar.
* Horrela edukiko dugu, 83ºC izan arte ( esnekia lurrintzen hasi edo pittin bat loditzen)
* Momentu horretan pertza maria bainutik atera, eta kanpoan nahasten jarraituko dugu epeldu arte.
* Ingalaterrako krema hau ongi hoztutakoan,
* Platanoa birrindu eta iragazi pulpa garbi bat lortu arte. Prozesu hau azkar egin behar da platanoa belztu aurretik.
* Nahastu platano pulpa, natillarekin eta izozki makinan sartu.
* Izoztutakoan, ontzi batera atera eta izozkailuan gorde.

## AHOLKUAK

* Kontu izan tenperatura gehiegi ez igotzearekin; 83ºC-tik pasatuz gero, gorringoa mamitu egingo da eta pinporta modukoak sortuko zaizkio.
* Ingalaterrako krema egiterako garaian, termometrorik izan ezean, erreferentzia da, krema lurrintzen hasten denean edo pittin bat loditzen; ikusitakoan, atera pertza maria bainutik.
* Kontu izan platanoarekin, azkar belzten baita.
# Sukaldaritza liburua/Errezetak/Piper eta atun entsalada

Errezeta-liburuaren parte. Piper eta atun entsalada

## Osagaiak

4 pertsonentzako osagaiak:
* 2 piper gorri.
* Tipulin a bat.
* Letxuga gorria (haritz hostoa)
* Atun freskoa.
* Gatza.
* Oliba olio birjina.
* Sagar ozpina.
* Piper gorri xehetua.

## Pausoak

Uda amaitu bada ere, edozein urtarotan gustura jaten dugun entsalada horietakoa da gaurkoa.
Lehenik, labea berotzen ipini 200 gradutan, eta ondo berotu denean, labeko erretiluan 2 piperrak ipini. Labean sartuko ditugu, 25 bat minutuz, ongi gorritu arte. Atera eta epeltzen utzi ondoren, azal errea kenduko diegu.
Piperrak erabat garbituta utziko ditugu. Ondoren, letxuga hostoak garbitu, eta lehortuta, prest gorde gerorako. Ozpin-olioa egiteko, tipulin a zati txikietan moztu, katilutxo batean jarri, eta 2 goilarakada ozpin eta 6 goilarakada oliba olio gehitu, gatz pittin batekin batera. Ongi nahasi.
Azkenik, atunarekin jarraitzeko, xafletan moztuko dugu. Plantxa bat berotzen jarri, eta beroa dagoenean, atuna ipini plantxan, gatz pitin bat bota eta olio txorrotada bat ere bai. Minutu batez eduki, eta buelta emango diogu. Horrela, xerra guztiak plantxatik pasatu.
Platera prestatzeko, piper pusketak gatz pitin batekin jarriko ditugu. Ondoren, letxuga hostoak, eta gainean, atun xaflak. Dena ozpin-olioarekin ongi busti, eta galiziarrek egiten duten moduan piperrautsa ere bota diezaiokegu. On egin!!

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/11
# Sukaldaritza liburua/Errezetak/Pizza napolitarra

PIZZA NAPOLITARRA
MAHAIKIDEAK:4.

## OSAGAIAK

Pizza orea egiteko
* Indar erdiko irin zuria, integrala edo semola 250 g.
* Gatza: 2 g.
* Ur epela: 125 ml.
* Oliba olio birjina: 25ml.
* Legamia: Okinarena, lehorra edo kimikoa: 5 g. Freskoa 10 g.
* Luzatzeko irina: 15 g.
Pizza estaltzeko
* Tomate naturala: 2 ale. Tomatea zuritu, haziak kendu eta karratuetan.
* Gatza.
* Oreganoa.
* Antxoak: 8 zatitu.
* Hezurrik gabeko oliba beltzak: 12 Xerratu.
* Piper berdea: 2 lerroetan frijituak.
* Mozzarella gazta: 100 g.

## PRESTAKETA

* Okin legamia ur epeletan eskuekin nahastu; kimikoa balitz, zuzenean irinari gehitu.
* Mahai batean edo katilu zabal batean ( sukaldea gutxiago zikintzeko) irina eta gatzarekin sumendi bat egin, ura poliki-poliki gehitzen joan eskuekin nahasten dugun bitartean.
* Ur dena gehitutakoan, ongi nahastu eta 10 minutuz landu, orea puskatuz, eskuetan itsasten ez den arte.
* Trapu busti batekin estali eta pausatu 15 minutu.
* Arrabola batekin edo eskuekin eta irin pittin baten laguntzaz orea zabalduko dugu, aukeratu dugun pizza moldea estaliz.
* Zabaldu orearen gainean, aldez aurretik karratuetan moztu dugun tomatea.
* Oreganoa eta gatz pittin bat gehitu.
* Zabaldu, antxoak, olibak, piper berde zerrendak eta Mozzarella gazta.
* Bota gainetik antxoen olio pittin bat.
* Labean sartu 210ºC-tan 8-10 minutu.

## AHOLKUAK

* Pizzari gainetik jarriko dizkiogun osagaiak alda daitezke.
# Sukaldaritza liburua/Errezetak/Pizza orea

PIZZA OREA
MAHAIKIDEAK: 4

## OSAGAIAK

* Indar erdiko irin zuria, integrala edo semola 250 g.
* Gatza: 2 g.
* Ur epela: 125 ml.
* Oliba olio birjina: 25 ml.
* Legamia: Freskoa 10 g., lehorra edo kimikoa 3 g.
* Luzatzeko irina: 15 g.

## PRESTAKETA

* Okin legamia ur epeletan eskuekin nahastu;Legami lehorra edo kimikoa balitz, zuzenean irinari gehitu.
* Mahai batean edo pertza batean (sukaldea gutxiago zikintzeko) irina eta gatzarekin sumendi bat egin, ura poliki-poliki gehitzen joan eskuekin nahasten dugun bitartean.
* Ur dena gehitutakoan, ongi nahastu eta 10 minutuz landu, orea puskatuz.
* Trapu busti batekin estali eta pausatu toki epel batean 15 minutu.
* Denbora hau pasatutakoan eta arrabolarekin edo eskuekin nahi dugun forma emango diogu.

## AHOLKUAK

* Pizzarako orea egiteko irin egokiena indarduna eta semolazkoa da.
* Irin edo semola bakoitzak ur pitin bat gehiago edo gutxiago onar dezake, beraz ura beti poliki poliki gehitzen joan.
# Sukaldaritza liburua/Errezetak/Piper berdeak onddoz beteak

Errezeta-liburuaren parte. Piper berdeak onddo z beteak

## Pausoak

1 Lehenik, bexamela prestatzen hasiko gara. Horretarako, lapiko batean olio zurrusta bat ipiniko dugu berotzen, eta hiru koilarakada irin gehituko. Ondo nahastu, eta esnea (aurrez berotua) botako dugu poliki-poliki lapikora, etengabe nahastuz, bexamel krematsua lortu arte. Gatz pitin bat gehitu, bai eta piper hauts beltza ere.
2 Hurrengo pausoan, onddo ak prestatuko ditugu. Horiek puska txikietan moztu, eta zartagin batean erregosiko ditugu, olio eta gatz pixka batekin, bost bat minutuz. Zartagineko onddo gehienak bexamelera gehitu, eta batzuk zartaginean bertan gorde.
3 Bexamela ongi nahastu, onddo ek eta bexamelak bat egiteko.
4 Ondoren, onddo ekin dugun zartagina sutan jarri berriro; esne gaina gehitu, ongi irakin eta horrela saltsa egina izango dugu plateraren bukaerarako.
5 Piperrak garbituko ditugu jarraian, eta haziak egoten diren lekutik txortena moztuko dugu, zulotxo bat eginez. Ondoren, frijitu egingo ditugu, kontu handiz, puska ez daitezen, hiru minutu inguruan.
6 Erretilu batean gorde, eta hozten utzi. Piperrak hoztean, koilara baten laguntzaz, bexamelez bete, eta labeko erretilu batean jarri.
7 Jarraian, labea berotu, eta han sartu bost minutuz, 190 gradutan. Ateratakoan, platerean jarri piperrak, eta hornigai moduan, zartaginean dugun onddo saltsa gainetik bota.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/6
# Sukaldaritza liburua/Errezetak/Pipermorro erreak

NAXERANO PIPERMORRO ERREAK
MAHAIKIDEAK: 2.

## OSAGAIAK

* Naxerano pipermorro gorria: 2.
* Oliba olioa: 100 ml.
* Gatz lorea.
* Ardo zuria: 50 ml.
* Ura: 100 ml.
* Baratxuria: 2 xehatu.

## PRESTAKETA

* Piztu labea 160ºC-tan.
* Labeko erretilu batean jarri piperrak oliotan bustiak eta gatzatuak.
* Erretilu azpira bota ura eta ardo zuria.
* Sartu piperrak labera eta egosi 30 minutuz. Alde bakoitzetik 15.
* Erretilua labetik atera eta estalki bat jarri piperrak epeldu bitartean.
* Txortena kendu, haziak kendu eta zuritu piperrak.
* Lerroetan moztu eta gatza, oliba olioa eta baratxuri xehatuarekin ondu.

## AHOLKUAK

* Kontu eduki behar da labean dagoen bitartean piperra ez dadin gehiegi lehortu. Horretarako beti hidratazio puntu bat izan behar du.
# Sukaldaritza liburua/Errezetak/Piperrada

PIPERRADA
MAHAIKIDEAK: 4

## OSAGAIAK

* Piper txorizeroa: 2.
* Oliba olio birjina: 100 ml
* Baratxuria: 2 xerretan.
* Tipula: 1 lerrotan.
* Pipermorro gorria: 1 lerrotan.
* Piper berdea: 2 lerrotan.
* Tomate saltsa edo tomate birrindua: 200 ml.
* Gatza.
* Azukrea.

## PRESTAKETAK

* Kendu piper txorizeroari txortena eta haziak; ondoren jarri ur epeletan bezperatik hidratatzen. Beste aukera bat da, txortena eta haziak kenduta, 5 minutuan egosi eta bere horretan epeltzen uztea.
* Piper txorizeroak hidrataturik daudenean, ohol baten gainean jarri eta punta-zorrotzarekin arraskatuz, banandu azala eta mamia. Azala bota, mamia xehatu eta gorde.
* Kazola zabal batean jarri olioa baratxuriarekin su ertainean.
* Gorritzen hasitakoan, gehitu tipula, pipermorroa eta piper berdea.
* Gatz pittin batekin ondu eta erregosi, barazkiak gorritzen hasi arte.
* Momentu horretan tomate saltsa eta piper txorizeroak gehitu eta utzi su baxuan ongi konfitatzen.
* Amaieran probatu, eta gatzarekin eta azukrearekin ondu.

## AHOLKUAK

* Piper eta tomateetan azukrea gehiegizko azido zaporea kentzeko erabiltzen da.
* Osagai guztiak ongi erregosi eta konfitatzea garrantzizkoa da.
# Sukaldaritza liburua/Errezetak/Piper saltsa

PIPER SALTSA
600 ml. inguru lortzeko.

## OSAGAIAK

* Oliba olio birjina. 50 ml.
* Tipula: 2 dadotan.
* Pikillo piperra: 10.
* Tomate natural birrindu : 200 ml.
* Salda zuria edo ura: 400 ml.
* Gatza.
* Azukrea.

## PRESTAKETA

* Kazola batean jarri tipula olioarekin su ertainean.
* Tipula gorritzen hasitakoan, gehitu piperra eta tomatea.
* Eduki su motelean ongi lehortu arte, gehitu orduan salda.
* Utzi egosten 20 minutuz.
* Pasa irabiagailutik eta txinotik.
* Irakin eta ondu, gatz eta azukrearekin.

## AHOLKUAK

* Piper beteen saltsa bezala erabili dezakegu.
* Tomate saltsa ordezka dezake plater gehienetan, eta emaitza hobetuko du askotan.
* Pikillo piperren ordez txorizeroak erabilita, bizkaitar saltsa duin bat sortuko dugu.
* Pikillo piperren ordez, pipermorroak erabil ditzakegu; ez da berdina baina hau ere oso gozoa gelditzen da.
* Sukaldari batzuek amaieran esne gaina gehitzen diote; ni ez naiz horren aldekoa.
# Euskal Herriko bidaia-gida/Herriz herri/Zuraide

Zuraide Euskal Herriko udalerri bat da, Lapurdin. 1.506 biztanle ditu.

## Ibilbideak

* Euskal Herriko bidaia-gida/Ibilbideak/Pinodietatik Ezpeletara

## Ikus, gainera

* Euskal Herriko bidaia-gida

## Kanpo estekak

* Zuraide Wikipedian
# Euskal Herriko bidaia-gida/Herriz herri/Zugarramurdi

Zugarramurdi Euskal Herriko udalerri bat da, Nafarroa Garaian. 231 biztanle ditu.

## Ibilbideak

* Euskal Herriko bidaia-gida/Ibilbideak/Pottokaren bidea
* Euskal Herriko bidaia-gida/Ibilbideak/Xaretako haitzuloak

## Ikus, gainera

* Euskal Herriko bidaia-gida

## Kanpo estekak

* Zugarramurdi Wikipedian